open-index/open-wikipedia-markdown huggingface dataset:
Juliette Lewis

**Juliette Lewis** (født 21. juni 1973 i Los Angeles i California) er en Oscar-nominert amerikansk skuespiller og musiker. 

Hennes far er skuespilleren Geoffrey Lewis, og hennes mor en grafisk designer. Lewis har ønsket å bli skuespiller fra hun var seks år gammel, og fikk sin første rolle på TV da hun var tolv. Hun har opptrådt i over førti filmer og TV-filmer. Hun var sammen med skuespilleren Brad Pitt i flere år, og spilte sammen med ham i filmene *[[Kalifornia (film)|Kalifornia]]* and *[[Too Young to Die?]]*.

Lewis ble nominert til en Oscar-pris i 1992 for filmen *[[Cape Fear (1991)|Cape Fear]]*. Hun ble nominert til en Emmy-pris i 2001 for sin opptreden i *[[My Louisiana Sky]]*.

Lewis har også en karriere innen musikk, der hun leder en gruppe kalt *Juliette and the Licks*, som har utgitt en rekke innspillinger og samarbeidet med Dave Grohl fra Nirvana, Foo Fighters mm. Hun har også samarbeidet med The Prodigy og synger på albumet Always Outnumbered, Never Outgunned, på låtene "Spitfire", "Get Up Get Off" og "Hot Ride". *Juliette and the Licks* spilte på Quartfestivalen i Kristiansand 4. juli 2007.

## Filmografi (utvalg)

## Artikler
* *Juliette Lewis, a Scientology Defender* Softpedia, 25. juli 2005https://archive.today/20130104192103/http://news.softpedia.com/news/Juliette-Lewis-a-Scientology-Defender-5357.shtml

## Referanser


## Eksterne lenker
* 
* 
* 
*
Nikolaikirken

**Nikolaikirken** kan vise til kirker oppkalt etter St. Nikolaus på en rekke steder:
*Nikolaikirken på Gran, Oppland
*Nikolaikirken i Oslo, fra middelalderen, antakelig sognekirke for områder utenfor byen
*Nikolaikirken i Bergen, fra middelalderen, antakelig sognekirke for nordmenn
*Nikolaikirken (Leipzig)
* Nikolaikirken i ruinparken, Borgarsyssel museum i Sarpsborg
*Kunsthallen Nikolaj, tidligere Sankt Nicolai kirke i København nedbrent 1795.
* Køge kirke, også kjent som Sankt Nicolai kirke.
Claude Makélélé

**Claude Makélélé Sinda** (født 1973) er en fransk fotballtrener og tidligere fotballspiller.

I U21-EM i 1994 var hans bom i straffesparkkonkurransen avgjørende for at Frankrike tapte semifinalen mot Italia, som senere vant turneringen.

Etter opphold i Frankrike og Spania ble Makélélé solgt fra Real Madrid til Chelsea for 20 millioner euro foran sesongen 2003/2004.

Makélélé ble fransk og spansk ligamester for henholdsvis Nantes og Real Madrid, og i 2002 var han med på å vinne Mesterligaen for Real Madrid. De to siste årene (2005 og 2006) var han med på å vinne Premier League i England.

Den 11. september 2004 offentliggjorde Makélélé at han trakk seg fra videre landslagsspill. Senere ombestemte han seg, og gjorde comeback samtidig med Zinedine Zidane og Lilian Thuram.

Makélélé gikk fra Chelsea til PSG på free transfer 21. juli 2008, og spilte der til han la opp etter 2010/2011-sesongen.

## Referanser


## Eksterne lenker
*
Kalifornia (film)

***Kalifornia*** er en amerikansk thriller-film fra 1993. Den er regissert av Dominic Sena etter en manus av Stephen Levy og Tim Metcalfe.

## Handling
Journalisten Brian Kessler (spilt av David Duchovny) har skrevet en artikkel om seriemordere i USA, og han har fått en provisjon og et forskudd på en bok om det samme emnet. Han reiser derfor ut med sin fotograf, som også er hans kjæreste (spilt av Michelle Forbes), på en reise gjennom landet for å besøke steder der mordene er begått. Men forskuddet er blir snart brukt opp, og ikke en eneste linje av boken har blitt skrevet. I løpet av reisen møter de på den kriminelle Early Grayce (spilt av Brad Pitt), og hans barnslige kjæreste (spilt av Juliette Lewis), som også får være med på reisen.

Men Early har allerede begått to drap, og har et kriminelt rulleblad. Men Brian og Carrie aner ikke hvem som har satt seg i bilen sammen med dem. Mot slutten av denne reisen ønsker de begge å slå seg ned i California, som er en lenge har vært en drøm for Carrie. Early skaffer pengene ved å angripe, og brutalt drepe, en kunde ved toalettet på en bensinstasjon. Når Brian også vil inn på det samme toalettet, klarer Early å hindre ham, og klarer dermed å dekke over forbrytelsen sin foreløpig. Men han begår snart enda flere mord i løpet av reisen deres.

## Sitater
* *A state of fear and terror*
* *Fear never travels alone*

## Rolleliste

## Referanser


## Eksterne lenker
*
Store Ullevål gård

**Store Ullevål gård** er en gård i Oslo, inntil 1948 i Aker kommune. Ullevål gård er kjent allerede fra middelalderen. Navnet kommer fra det norrøne gudenavn *Ullr* og *váll*, som betyr avbrent mark, og *hváll*, som betyr høy. Tidligere ble navnet skrevet «Ullevold», idet siste ledd ble feiltolket. Gården har hatt flere eiere, fra 1500-tallet lå den under bispestolen. Nils Lauritssøn eide den fra 1662.  Gården er senere delt i flere bruk, hvorav Store Ullevål gård er hovedbølet og det viktigste. 

Justisråd Hans Hanssøn Blix (1661–1730) kjøpte Ullevål gård i 1707. I 1711 ble han gift med adelige Alette Margrethe Wind og ble selv adlet under navnet Blixencrone. Samtidig oppførte han den herskapelige bebyggelsen som i hovedsak var i behold til en brann i 1866. Den besto av et symmetrisk anlegg med en ytre økonomigård og en indre borggård, begge omgitt av sammenhengende bygningsfløyer. Innkjørselen gikk gjennom et porttårn sentralt plassert i uthusfløyen som vendte mot nordøst og inn i økonomigården. Derfra inn i indre gård gjennom enda en port i sørfløyen, også den markert med en liten takrytter. Derfra fortsatte adkomsten rett mot hovedbygningens midtfløy, som med sin midtstilte ark markerte sluttpunktet i anleggets akse. Våningshusene rundt indre gård var i lafteverk i én etasje. Aksen fortsatte videre sør for hovedbygningen gjennom en barokk hage inndelt i fire kvarterer og endte i et lysthus. 

Store Ullevål gård ble fra 1789 eid av Bernt Anker, som kjøpte den på auksjon etter Sara Lengnick, død i 1787, enke etter forrige eier, generalauditør Johan L. Lengnick. Bernt Anker forærte den i 1793 til «svigersønnen» John Collett, gift med Ankers pleiedatter Marthine Elieson, og nevø av hans kone Mathia Anker, født Collett. Collett utviklet gården til et mønsterbruk og var en pioner i å ta i bruk nye metoder, særlig innen kompostering. Han utviklet parken til et imponerende moderne anlegg, kjent fra samtidige reiseskildringer for de overdådige hagefestene.

I 1829 ble gården overtatt av staten, som solgte den videre til Isak Muus i 1833. Bebyggelsen ble sterkt ombygget, først etter en brann i 1866, og senere i 1916 til dagens utseende etter at Waisenhuset overtok gården. I dag huser den Vestre Aker skole, en spesialskole med internat for ungdomstrinnet. Gården har idag adressen Ullevålsalleen 37.

Store Ullevål gård har gitt navn til strøket Ullevål Hageby og til Ullevål sykehus, som ligger på gårdens tidligere grunn. Ullevålseter var seter til gården.

## Litteratur
* Hvinden-Haug, Lars Jacob, ''Den eldre barokken i Norge Bygningenes former og rommenes fordeling 1660-1733'', Doktoravhandling, AHO, 2008. side 434-44 (avlest 25. oktober 2009)

## Eksterne lenker
* 
* 
*
Drivmoment

**Drivmoment** (dreieimpuls, spinn, bevegelsesmengdemoment, rotasjonsmengde) er en fysisk størrelse som beskriver et systems eller legemes rotasjonstilstand rundt et sentrum.

Hemmers lærebøker på universitetsnivå bruker utelukkende betegnelsen **dreieimpuls**.

Drivmoment er svært viktig i fysikk, på grunn av at det er en bevart størrelse: et systems drivmoment holder seg konstant med mindre et ytre dreiemoment virker på det.

## Definisjon

**Drivmomentet**  **L** for en partikkel med posisjonsvektor **r** og hastighet **v** definert ved kryssproduktet

:\mathbf{L}=\mathbf{r}\times\mathbf{p}

hvor  **p** = *m*&thinsp;**v** er partikkelens  bevegelsesmengde eller **impuls**.  SI-enheten for drivmoment er joulesekund (J·s), men angis også i kg&sdot;m2/s.

Ved en rotasjon av partikkelen rundt en gitt akse  med vinkelhastigheten &omega;  blir hastigheten *v=&omega;&thinsp;r*. Drivmomentet **L**  blir da en vektor langs rotasjonsaksen med størrelse

: L = m \omega r^2

hvor *r* er avstanden fra massepunktet til rotasjonsaksens sentrum.

For et utstrakt legeme med gitt masse som roterer om en fast symmetriakse, kan
drivmomentet uttrykkes som produktet av treghetsmomentet *I* om rotasjonsaksen og vinkelhastigheten **&omega;**,

:\mathbf{L}= I \boldsymbol{\omega}  

For en mer generell rotasjon må man beregne drivmomentet direkte fra definisjonen.

### Bevaring av drivmoment
Den tidsderiverte av drivmomentet er

: \frac{d\mathbf{L}}{dt} = \frac{d\mathbf{r}}{dt} \times\mathbf{p}  + \mathbf{r}\times \frac{d\mathbf{p}}{dt} 

Første leddet er null da d**r**/d*t* = **v** = **p**/*m* og kryssproduktet  **p**&times;**p** = 0. I siste leddet bruker vi Newtons andre lov d**p**/d*t* = **F** hvor **F** er kraften som virker på partikkelen. Dermed har vi det viktige resultatet at

: \frac{d\mathbf{L}}{dt} = \mathbf{T} 

hvor

:    \mathbf{T} =  \mathbf{r}\times\mathbf{F} 

er dreiemomentet som kraften utøver på partikkelen. Er dette null, vil derfor partikkelens drivmoment **L** være konstant. Denne viktige loven gjelder også for mer generelle system. 

Den totale kraften på et system kan være null, og likevel kan systemet være utsatt for et dreiemoment. Dette vil i så fall skyldes at kreftene på systemet virker i forskjellige punkt.

Dreieimpuls for et system med flere partikler eller legemer kan beregnes ved å summere opp bidragene fra hver av legemene. Dette kan lett gjennomføres for tolegemeproblemet og anvendes blant annet for systemer med dobbeltstjerner.
Retningsviser

**Retningsviser** var tidligere brukt på biler for å angi at bilen skulle forandre kjøreretning. Den bestod av en innvendig belyst semaforarm, enten festet utvendig på bilen eller innfelt i dørstolpen på karosseriet. På biler etter 1950 er retningsvisere blitt erstattet med blinklys på begge sider, både foran og bak på kjøretøyet. Den lille bilen,  Morris Minor, var trolig et av de siste bilmerkene som brukte retningsvisere.
Entalpi

**Entalpi** er et begrep innen termodynamikken som brukes til å beskrive mengden av varme i et system. Ordet kommer fra det greske ordet «*enthalpein*» som betyr «å varme opp». Entalpi blir vanligvis angitt med bokstaven *H&thinsp;* og er definert som summen av et systems indre energi *U&thinsp;* og systemets trykk *P&thinsp;* multiplisert med dets volum *V&thinsp;*. Derfor har man 

:H = U + PV \,

Denne størrelsen fremkommer ved å betrakte en liten varmemengde  *&Delta;Q&thinsp;* som tilføres et system som står under konstant trykk, men har et volum som kan variere. Dermed forandres den indre energien til systemet med *&Delta;U&thinsp;* samtidig som det utfører et arbeid *&Delta;W = P&Delta;V*. Fra termodynamikkens første hovedsetning om energiens bevarelse, vil da *&Delta;Q = &Delta;U + P&Delta;V*. Dette kan nå skrives som *&Delta;Q =  &Delta;H&thinsp;* da trykket *P*  er konstant. Den tilførte varmen tilsvarer dermed direkte forandringen i systemets entalpi. 

Begrepet spiller en sentral rolle i beskrivelsen av kjemiske reaksjoner. Entalpiendringen i en slik reaksjon  finnes ved å trekke summen av entalpien til produktene fra summen av entalpien til utgangsstoffene, det vil si *∆&thinsp;H = H<sub>slutt</sub> - H<sub>start</sub>*.

## Matematiske sammenhenger

Når den tilførte varmen *&Delta;Q&thinsp;* er tilnærmelsesvis ingenting, vil forandringen av systemet være reversibel.  Har det temperaturen *T*, kan denne varmemengden uttrykkes ved den tilsvarende forandringen av systemets entropi *S* som *TdS*. Termodynamikkens andre hovedsetning kan da skrives som . Det gjør det naturlig å betrakte den indre energien som en funksjon *U = U(S,V)* hvor *S* og *V* kalles de *naturlig variable* for denne funksjonen. Varmekapasiteten  *&Delta;Q/&Delta;T* til systemet under en oppvarming som skjer ved konstant volum kan derfor matematisk beregnes fra

:  C_V =  \left({\partial U\over\partial T} \right)_V 

For entalpien *H = U + PV* er nå det tilsvarende differensialet . Settes her inn for *dU*, blir *dH = TdS + VdP*. Derfor sies entropien *S* og trykket *P* å være de naturlig variable for entalpien. Varmekapasiteten ved oppvarming under konstant trykk er nå

:  C_P =  \left({\partial H\over\partial T} \right)_P 

Entalpien er formelt  forbundet med den indre energien via en Legendre-transformasjon hvor den variable *V&thinsp;*  i den energien byttes ut med den **konjugerte variable** . Fra entalpien *H(S,P)* vil den inverse transformasjonen gi den indre energien  hvor nå . Her forblir entropien uforandret og er derfor en *passiv variabel*.

## Se også
* Gitterentalpi
* Hess' lov

## Referanser


## Litteratur

* P.A. Rock, *Chemical Thermodynamics*, University Science Books, Oxford (1983). ISBN 0-19-855712-5.
Bart the Genius

***Bart the Genius*** var den andre halvtimesepisoden av *[[Simpsons]]* som ble vist på TV. I denne episoden blir Bart tatt da han vandaliserer skolens eiendom med en spraymaling av rektor Skinner. Da han senere bytter IQ-test med Martin, blir han erklært et geni.

## Handling

Da Bart tror han kan stryke på en IQ-test, bytter han ut prøvesvarene med de den smarte Martin Prince leverer. Da skolepsykologen Dr. Pryor sjekker resultatet, identifiserer han Bart som geni, til Homer og Marges store glede. Bart blir flyttet over til en skole for begavede barn.

På sin første dag på den nye skolen føler Bart seg utilpass sammen med andre studenter som har avanserte akademiske evner. Hjemme derimot, elsker han den nye oppmerksomheten som Homer viser ham. I et håp om å stimulere sin sønn med litt kultur, kjøper Marge billetter til operaen.

Bart besøker sin gamle skole, der han blir avvist av sine venner og merket som nerd. Da Barts kjemiforsøk eksploderer og ødelegger den nye skolen, innrømmer han til Dr. Pryor at Martin Prince er det virkelige geniet. Bart drar hjem og forteller Homer at han byttet ut prøvesvarene, og selv om det var en dum ting å gjøre, er han glad for at de nå er nærmere knyttet til hverandre. Homer blir imidlertid sint, og jager Bart gjennom huset.

## Annet
*Maggie staver EMCSQU (eller E=MC²) med byggeklossene sine.
*Familien spiller scrabble, og Homer greier ikke å bygge et ord, selv om bokstavene hans staver «oxidize» slik de er plassert foran ham. Han bestemmer seg for å lage ordet «do».
*Bart staver «Kwyjibo», og påstår det er en «stor, dum, skallet nordamerikansk ape», tilsiktet Homer som lurer på hva det betyr mens han holder en banan.
*Milhouse Van Houten har sort hår i denne episoden.
*Dette er den første episoden der Bart bruker sin standardreplikk «Eat My Shorts» .

## Eksterne lenker
* Om ''Bart the Genius'' på «Simpsons Archive»
The Hours (film)

***The Hours*** er en amerikansk film fra 2002.

## Handling
Filmen handler om en dag i tre kvinners liv, fra ulike tidsperioder 1920-tallet, 1950-tallet og nåtid, som er knyttet sammen gjennom Virginia Woolfs roman *Mrs. Dalloway*

## Om filmen
Filmen er basert på romanen *[[The Hours (roman)|The Hours]]*, av Michael Cunningham. 
Den var Oscarnominert i ni kategorier og Nicole Kidman som «Virginia Woolf» vant prisen Beste kvinnelige hovedrolle. 
  
## Rolleliste

## [[Oscar]]priser og nomineringer
*Den vant i følgende kategori:
**Beste kvinnelige hovedrolle – Nicole Kidman 
*Den var også nominert i følgende kategorier:
**Beste film 
**Beste kvinnelige birolle – (Julianne Moore)
**Beste mannlige birolle –  (Ed Harris)
**Beste regi – (Stephen Daldry)
**Best Adapted Screenplay – David Hare 
**Beste kostymedesign 
**Best Editing 
**Best Score

## Eksterne lenker
* 
*
Volund Smed fra Store Skauby

***Volund Smed fra Store Skauby*** (org. *Smith of Wootton Major*) utgitt i 1967, er en novelle skrevet av J.R.R. Tolkien og oversatt til norsk av Johannes H. Berg jr. Denne korte novellen kan minne om et eventyr i både form og innhold. Språket inneholder imidlertid mange ordspill og underliggende betydninger, og symbolikken er svært typisk for Tolkien. Dette eventyret/fabelen er forøvrig ikke relatert til Midgard, hvor mesteparten av Tolkiens historier finner sted.

## Handling
Landsbyen Store Skauby var godt kjent rundt om på resten av landsbygda for de årlige festivaler som blir arrangert i landsbyen - og de var spesielt kjent for deres kulinariske herligheter. I forbindelse med den store festen i landsbyen Store Skauby, som bare blir arrangert hvert 24. år skal 24 barn i landsbyen bli invitert til en fest - og høydepunktet skulle være den store kaken. Mester-kokken har delegert veldig mye av det kreative arbeidet til sin lærling Alf. Den store kaken blir pyntet med en liten dukke. Inni kaken var det gjemt diverse småting som barna kunne finne, en av disse var en liten sølvstjerne som kokken oppdaget i en gammel krydder-boks. Stjernen ble ikke oppdaget i løpet av selve høytiden, men ble svelget av sønnen til en smed. Gutten kjente ikke stjernens magiske egenskaper med en gang. Men denne stjernen viser seg å komme fra Alveland, og innehaveren av stjernen får evnen til å reise dit - til glede både for seg selv og andre.

Gutten vokser etter hvert opp til å bli en smed akkurat som sin far, men på fritiden streifet han rundt i Alvelandet. Stjernen på pannen hans beskyttet ham mot mange av farene som kunne ha truet andre dødelige i dette landet. Som godt voksen har han brukt denne gaven det meste av livet, og tiden var omsider inne for å gi stjernen videre til et annet barn. Så han overga stjernen sin til Alf, som i løpet av denne tiden hadde blitt en mester-kokk selv. Han valgte igjen å bake stjernen inn i en ny kake, for et annet barn å finne. Etter denne festivalen trekker Alf seg tilbake og forlot hjem-bygda. Smeden som hadde brukt stjernen tidligere, vendte deretter tilbake til en smie for å lære håndverket sitt videre til sin nå voksne sønn.
Eigil Bonde fra Heim

***Eigil Bonde fra Heim*** (org. *Farmer Giles of Ham*) utgitt i 1949, er en novelle skrevet av J.R.R. Tolkien. Novellen er en middelalder-fabel og er forøvrig ikke relatert til Midgard, hvor mesteparten av Tolkiens historier finner sted. Boka er også rikt illustrert av Pauline Baynes.

## Handling
Eigil het en liten bonde med rødt skjegg, som bor i en liten landsby. En nesten døv og nærsynt kjempe vandrer tilfeldigvis inn på eiendommen hans, og Eigil skyter et skudd i kjempens retning. Dette gjør at resten av innbyggerne i landsbyen utnevner bonden Eigil til en helt. Hans rykte sprer seg snart over resten av kongeriket, og han blir belønnet av kongen med et umoderne gammelt sverd. Men kjempen, når han kommer hjem, forteller de andre kjempene at det ikke eksisterer flere riddere i kongeriket. Skuddet Eigil hadde skutt etter ham kjentes mer som en stikkende flue.

Men når en stor drage dukker opp fra Wales, kalt Chrysophylax Dives, kommer til det samme området forventer de livredde naboene at bonden Eigil skal håndtere dragen også. Ridderne som hadde blitt sendt av kongen for å ta opp jakten på dragen, kommer bare med en rekke unnskyldninger for ikke å gjøre deres plikt. Den lokale presten oppdager at det gamle sverdet Eigil tidligere hadde mottatt fra kongen faktisk heter Caudimordax, ment spesielt for å kunne ta livet av drager. Eigil treffer dragen med sverdet, og skader vingen slik at den ikke kan fly lenger. Med sverdet mestrer Eigil endelig dragen en gang for alle, og han skaffer seg en del av skatten som dragen hadde stjålet.
Trær og blader

***Trær og blader*** er en bok av J.R.R. Tolkien, utgitt i 1964. Boka er oversatt av Johannes H. Berg jr. og illustrert av Lars Physant. Originalens tittel er *Tree and Leaf*.

Boka ses gjerne på som nøkkelen til Tolkiens forfatterskap. Dens tre deler utgjør en helhet: I essayet *Om eventyrfortellinger* presenterer han «subcreation»-teorien om den menneskelige skaperevnes vesen. Novellen *Pirkes løvblad* er en slags allegorisk illustrasjon av denne teorien, først uttrykt i diktet *Mythopoeia*, som utgjør bokas tredje del.

## Referanser
Heidi Range

**Heidi India Range** (født 23. mai 1983 i Liverpool, England) er en britisk soul/R&B-sanger som er medlem i (jente-) sangtrioen Sugababes siden 2001. Før hun ble med i Sugababes var hun et av de originale medlemmene i europopgruppa Atomic Kitten, der hun  også starta sin musikalske karriere. Heidi slutta i Atomic Kitten i 1999 fordi hun heller ville synge R&B. Etter at Siobhan Donaghy forlot Sugababes i 2001, møtte Heidi opp for en audition, og sang og dansa. Keisha Buchanan og Mutya Buena ble imponert, og valgte Heidi til «følgesvenn».

## Referanser


## Eksterne lenker
* 
* 
* 
*
Killing Is My Business… And Business Is Good!

***Killing Is My Business... And Business Is Good!*** er Megadeths debutalbum fra 1985. Etter å ha blitt sparket fra Metallica startet Dave Mustaine sitt eget band og ga ut eget materiale. Sangen «Mechanix» ble skrevet av Mustaine, men Metallica valgte likevel å ta den med på sitt album *[[Kill 'Em All]]* (1983), mot Dave Mustaines ønske. Metallica satte ned tempoet, la inn en solo, endret teksten og tittelen til «The Four Horsemen», ellers er sangene identiske.

Tittelen «Rattlehead» kommer fra Vic Rattlehead, som er Megadeths maskot og går igjen på de fleste album-bildene.

Omslaget er basert på et utkast av Mustaine, men bandet var misfornøyd med utformingen fra plateselskapet. Da albumet ble gitt ut på nytt, var det med en ny versjon av omslagsbildet.

Albumet inneholdt en versjon av «These Boots Are Made for Walking» der teksten var endret og tittelen forkortet til «These Boots». Sangen var en stor hit for Nancy Sinatra i 1966. Låtskriveren Lee Hazlewood protesterte på Megadeths versjon mer enn ti år etter utgivelsen. Bandet sensurerte låten på gjenutgivelser, før de gjorde en ny innspilling av vokalen uten endringer fra Hazlewoods utgangspunkt.

## Sporliste
Alle spor er skrevet av Dave Mustaine, unntatt der annet er angitt
# «Last Rites/Loved to Death» – 4:39
# «Killing Is My Business... And Business Is Good» – 3:07
# «The Skull Beneath the Skin» – 3:47
# «These Boots» (Lee Hazlewood) – 3:39
# «Rattlehead» – 3:43
# «Chosen Ones» – 2:55
# «Looking Down the Cross» – 5:02
# «Mechanix» – 4:23

## Personell
*Dave Mustaine &ndash; Gitar, vokal, piano
*David Ellefson &ndash; Bass
*Chris Poland &ndash; Gitar
*Gar Samuelson &ndash; Trommer

## Referanser


## Eksterne lenker
*
There’s No Disgrace Like Home

***There's No Disgrace Like Home*** var den fjerde halvtimesepisoden av TV-serien *[[Simpsons]]* som ble vist. Episoden handler om familiens relasjoner, sinne, og sammenligninger med andre familier.

## Handling

Homer tar med seg familien til en piknik som sjefen hans, mr Burns holder for de ansatte i atomkraftverket. Siden Burns er slik en slem og tyrannisk sjef, gir han alle de ansatte hvis familie ikke trives på pikniken sparken. Homer ser at Burns liker en familie som behandler hverandre med kjærlighet og respekt, og lurer på hvorfor han er forbannet med sin egne uelskende og urespektfulle familie. 

Familien Simpson observerer de andre familiene som bor i gaten deres. Da de smugtitter ut imellom gardinene i stua ser de glade familier som tilbringer kvalitetstid sammen. Homer drar til Moe's Tavern, overbevist om at han og familien hans er tapere. På Moe's ser han en reklamefilm fra Dr. Monroes familieterapisenter. Da han hører at Dr. Monroe garanterer familielykke eller «det dobbelte av pengene tilbake» pantsetter han TV-en til familien og tar dem med seg til klinikken.

Da standardmetodene viser seg ubrukelige mot familien, tyr Dr. Monroe til sjokkterapi. Da heller ikke det fungerer bestemmer han at familien Simpson er ukurbare, og gir dem det dobbelte av pengene tilbake. Med 500$ i lomma tar Homer med seg familien for å kjøpe et nytt TV-apparat.

Denne episoden introduserer Dr. Marvin Monroe, Itchy and Scratchy og de to politimennene Eddie og Lou. Smithers, som var tegnet mørkhudet i forrige episode, er lysere i huden enn Burns i denne episoden. Burns standardfrase «release the hounds» blir også brukt for første gang i denne episoden.

## Eksterne lenker
* Om ''There's No Disgrace Like Home'' på «Simpsons Archive»
Pan Trafikk

**Pan Trafikk AS** ble opprettet 1. januar 1992 ved fusjon mellom de to busselskapene Åsane Billag AS (ÅB) og Bilruta Fana-Os-Milde L/L (FOM). Hovedkontoret lå i Aasegården på Nedre Nygård i tillegg til at selskapet hadde trafikkavdelinger og verksted på Nyborg i Åsane, Volladalen i Fana, Kolskogen i Os og på Søreide.

Bussene til Pan var såkalt trafikkrød med sort dekor. Logoen var en pilformet trekant med ordet Pan skrevet med stiliserte bokstaver. I 1999 ble selskapet fusjonert med Bergen Sporvei til Gaia Trafikk AS.

## Visjoner

Like etter oppstarten var det meningen at Pan Trafikk (av gresk «Pantos» som betyr «overalt») skulle drive med alle typer for transport. Dette gikk man imidlertid fort bort fra, og ledelsen konsentrerte seg om alle typer busstrafikk i og utenfor rute. Pan Trafikk startet, sammen med selskapene Hardanger Sunnhordlandske Dampskipsselskap, Haugaland Billag og Stavanger og Omegn Trafikkselskap (S.O.T.) Kystbussen i 1993 som raskt viste seg å bli en suksess.

## Ruteområde

Konsesjonsgrensene til Pan var i all hovedsak knyttet til de gamle kommunegrensene som eksisterte før kommunesammenslåingen i 1972. I nord hadde selskapet all rutekjøringen innen gamle Åsane kommune og mellom denne og Bergen busstasjon. Strekningen Vågsbotn-Ytre Arna-Arna stasjon (gamlevegen) med forlengelse to ganger daglig til Garnes og Arna Bruk, var også en del av selskapets område. I sør hadde de konsesjon på all rutekjøring i gamle Fana kommune og Os kommune og mellom disse og Bergen busstasjon. I tillegg drev selskapet Flybussen og pendelruter mellom de nevnte bydelene. I henhold til konsesjonen kunne selskapet ikke avvikle lokaltrafikk innen Bergen Sporvei AS (BS) sine grenser, selv ikke pendelrutene som var gjennomgående i sentrum. På 90-tallet så linje 50 dagens lys. Den ble drevet i samarbeid med Bergen Sporvei, og hadde fulle trafikkretter på hele strekningen (Flaktveit-)Åsane Senter-Bergen sentrum-Landås-Lagunen(-Fanatorget).

## Tid for samarbeid

Med åpningen av Nordhordlandsbrua høsten 1994 ble det innledet rutesamarbeid med naboselskapet i nord, BNR. Steinestø kai hadde i alle år vært et naturlig omstigningspunkt for reisende mellom Bergen og nordhordlandskommunene, men broen førte med seg et behov for samkjøring. BNR fikk adgang til å avvikle trafikk i Åsane på enkelte avganger (merket i ruteheftet som 285 Breistein og 301 Tellevik/Knarvik). Til gjengjeld fikk Pan Trafikk ruter over broen til Frekhaug og Knarvik/Alversund.

I 1998 inngikk Pan Trafikk og Bergen Sporvei avtale om samkjøring på tvers av konsesjonsgrensene. Det innebar i praksis at selskapene kjørte inn i hverandres områder på felleslinjene, og at disse kunne benyttes av alle reisende på hele strekningen, uavhengig av om bussen var rød eller gul.
Dette samarbeidet var foranledningen til fusjonen som siden dannet Gaia Trafikk.
ROC

**ROC** kan vise til:

* Russlands olympiske komité og ROC under Vinter-OL 2022 eller ROC under Sommer-OL 2020
* Norsk okkupasjonsberedskap i etterkrigstiden
Jordanker

Et **jordanker** er et hjelpemiddel som skal skape et stabilt feste i bakken, når det ikke er praktisk mulig å få feste i fjell. Formen på et jordanker er skapt for å få maksimal motstand når man forsøker å trekke opp ankeret. Utformingen av ankeret er likeledes motstandsdyktig mot bevegelser i bakken (f.eks. ved frostsprengninger og telehiv).

Eksempelet til høyre viser en bardun som holder en telefonstolpe. Denne bardunen må festes i bakken. Det er da viktig at festepunktet ikke kan bli trukket opp av bakken, samt at telehiv om våren ikke kan flytte ankeret, slik at bardunen blir slapp.
Inger Kvarving

**Inger Kvarving** (født 4. november 1938 i Steinkjer, død 1. september 2007 i Hølen) var en norsk billedkunstner som arbeidet både med oljemaleri, glass og grafikk.

Hun var utdannet ved Statens håndverks-, kunst- og industriskole, Statens kunstakademi og ved studier i Stockholm. Hun hadde ulike tillitsverv i Bildende Kunstneres Forening Akershus og var sterkt engasjert i Galleri Henrik på Eidsvoll.

I tillegg til en rekke separat- og kollektivutstillinger har hun blant annet utsmykket Steinkjer kirke og Steinkjer rådhus. Kvarving fikk Akershus fylkes kulturpris i 1988 for sitt arbeid med kunstformidling til barn og unge. 

## Referanser
Jacob Kielland Sømme

**Jacob Kielland Sømme** 
(født 2. mai 1862 i Stavanger, død 
19. juli 1940 i Moss) 
var en norsk billedkunstner.

Etter examen artium ved Kongsgård skole i Stavanger i 1881, studerte han  i München 1882-85,
ved Académie Colarossi i Paris 1885-87, 
i København 1890-92, og
i Roma 1894-95.  
I hjemlandet bosatte han seg 1900 i Kristiania,  en periode i Hølen 
og i 1905 på Jeløya i Moss. 

Han malte sommerlige idyller, bilder fra området hvor han bodde, en rekke barneportretter og han illustrerte bøker. Sømme tegnet også en alkemugge som Egersund fajansefabrikk produserte i mange år. 

Hans far var byens konsul Jacob Jørgen Kastrup Sømme (1817–93), og
fetter av Alexander Kielland, Kitty Kielland og Valentin Kielland.  Svogeren var Gerhard Gran.
Han var onkel til politikeren Axel Sømme og svigerfar til Christian Julius Schou.

## Referanser
Global triade

**Den globale triade** ble lansert som begrep av Kenichi Ohmae i boka *Triad Power: the coming shape of global competition* fra 1985. Ifølge Ohmae består den globale triaden av Japan, USA og Europa. Disse stedene kjennetegnes ved at de har de største markedene, de er hverandres største  konkurrenter og det er her nye teknologier oppstår.

## Tetrahedron
Ohmaes innfallsvinkel er hvordan et flernasjonalt selskap bør gå fram for å lykkes i en verdensøkonomi strukturert rundt en global triade. I den forbindelse er han rask med å legge til at den globale triaden egentlig er «firehodet» på den måten at hvert høyteknologiske flernasjonale selskap primært deltar i hver av de tre triaderegionene pluss en region av utviklingsland. Japan utnytter billig arbeidskraft i Asia, europeerne utnytter sin historiske kontakt med Afrika og Midtøsten, mens USA selger sine varer i Latin-Amerika. Denne utvidede modellen av triaden kaller Ohmae en tetrahedron (pyramide). Han henviser til data som viser at hver av triaderegionene handler mest med de to andre triadeøkonomiene mens den aktuelle periferiregionen kommer på tredjeplass.

## Kilder
* 
*
Johnnie Walker Championship at Gleneagles

**Johnnie Walker Championship at Gleneagles** er en golfturnering på Europatouren som arrangeres på Gleneagles Hotel i Auchterarder, Perth and Kinross, i Skottland. Turneringen ble grunnlagt i 1998, og frem til 2004 ble den spilt på hotellets *Monarch's Course*. I 2005 flyttet den til *PGA Centenary Course*, som er tegnet av Jack Nicklaus og som er arena for Ryder Cup i 2014.

## Vinnere
*2011 Thomas Bjørn, Danmark
*2010 Edoardo Molinari, Italia
*2009 Peter Hedblom, Sverige
*2008 Grégory Havret, Frankrike
*2007 Marc Warren, Skottland
*2006 Paul Casey, England
*2005  Emanuele Canonica, Italia

## Eksterne lenker
*
Ron Howard

**Ronald William Howard** (født 1954) er en amerikansk skuespiller og regissør.

Howard ble tildelt Oscar for beste regi med filmen *[[Et vakkert sinn (film)|Et vakkert sinn]]* (2001). Han har en stjerne på Hollywood Walk of Fame.

## Filmografi
### Regissør
*** *(2018)*
**[[The Beatles: Eight Days a Week]]* (2016)
* *[[Engler & demoner (film)|Engler & demoner]]* (2009)
* *[[Frost/Nixon]]* (2008)
* *[[Da Vinci-koden (film)|Da Vinci-koden]]* (2006)
* *[[Cinderella Man]]* (2005)
* *[[The Missing – Bortført]]* (2003)
* *[[Et vakkert sinn (film)|Et vakkert sinn]]* (2001)
* *[[How the Grinch Stole Christmas]]* (2000)
* *[[EDtv]]* (1999)
* *[[Ransom (1996)|Ransom]]* (1996)
* *[[Apollo 13 (film)|Apollo 13]]* (1995)
* *[[The Paper]]* (1994)
* *[[Far and Away]]* (1992)
* *[[Backdraft]]* (1991)
* *[[Parenthood]]* (1989)
* *[[Willow]]* (1988)
* *[[Gung Ho (film)|Gung Ho]]* (1986)
* *[[Cocoon]]* (1985)
* *[[Splash (film)|Splash]]* (1984)

## Referanser


## Eksterne lenker
*
Fredrik I av Brandenburg

**Fredrik I av Brandenburg**, ty: *Friedrich* (født 21. september 1371, død 20. september 1440), var kurfyrste av Brandenburg fra 1417. Han var den første av huset Hohenzollern som regjerte Brandenburg.

## Referanser
Frihandelsområde

Et **frihandelsområde** blir gjerne ansett som den minst omfattende av fire former for internasjonal økonomisk integrasjon. Frihandelsområder kjennetegnes ved at handelshindringer som toll og kvoter på handel mellom medlemslandene blir fjernet, mens medlemmene beholder sine individuelle handelshindringer overfor land utenfor frihandelsområdet. Tollunion, fellesmarked og økonomisk union er mer omfattende former for økonomisk integrasjon mellom stater.

## Frihandelsområder
North American Free Trade Area (NAFTA), som ble satt i funksjon i 1994, var et frihandelsområde bestående av Canada, USA og Mexico. Denne frihandelsavtalen var spesiell fordi den integrerte to høyt utviklede industriland med et utviklingsland.
President Donald Trump satte i gang reforhandling av avtalen etter at han kom til makten i 2017, og fra 1. juli 2020 ble avtalen erstattet med United States–Mexico–Canada Agreement.

ASEAN Free Trade Area (AFTA) er ASEAN-landenes frihandelsavtale. Selv om dette frihandelsområdet ikke inkluderer noen etablerte industriland, er variasjonene i økonomiske strukturer og økonomisk utviklingsnivå svært store.

RCEP (Regional Comprehensive Economic Partnership) er en frihandelsavtale mellom 15 land i Asia–Stillehavsregionen. Avtalen ble undertegnet 15. november 2020 på toppmøtet i Organisasjonen for sørøstasiatiske nasjoner (ASEAN). Avtalen trer i kraft etter at den er ratifisert av de respektive medlemsland, noe som kan ta inntil to år. RCEP kommer både i innbyggertall (2,2 milliarder) og BNP til å være verdens største frihandelsområde.

## Referanser


## Kilder
Steven Soderbergh

**Steven Soderbergh** (født 1963) er en amerikansk filmprodusent, filmregissør, manusforfatter og filmfotograf.
 
Han vant Oscar for beste regi med filmen *[[Traffic]]* (2000).

## Regisserte filmer

## Referanser


## Eksterne lenker
*
Vic Rattlehead

**Vic Rattlehead** er speed/thrash metal-bandet Megadeths offisielle maskot. Vic er et skjelett med en boltet fast metallplate foran øynene. I tillegg er kjeven spent sammen og ørene er sperret av store metallkapsler. Vic har vært med på coveret til alle Megadeth sine studioalbum, med unntak av *[[Cryptic Writings]]*, *[[Youthanasia]]* og *[[Risk (album)|Risk]]*.

Sangen «The Skull Beneath the Skin» fra *[[Killing is My Business... And Business is Good!]]* beskriver Vic Rattlehead slik:

:*Prepare the patients scalp*
:*To peel away*
:*Metal caps his ears*
:*He'll hear not what we say*
:*Solid steel visor*
:*Riveted cross his eyes*
:*Iron staples close his jaws*
:*So no one hears his cries*

I januar 2006 bestemte Dave Mustaine seg for å pusse opp Vic Rattlehead og arrangerte en konkurranse  på deviantART. I tillegg til æren ved å vinne designkonkurransen var det en elektrisk gitar til hver av de tre designene Dave Mustaine selv mente var best.

;Premiene
# LTD AXXION
# LTD DV8-R
# LTD DV200

## Eksterne lenker
* 
*
Bardun

En **bardun** er et tau eller vaier som har til hensikt å skape støtte og stabilitet til høye gjenstander ved hjelp av strekkrefter. Eksempler er en mast i telt eller telefonstolper. På større seilfartøyer støtter *bardunene* den øverste delen av masten i sideretning. Lavere tverrskipsstøtte kalles vant og alle langskips kalles stag.

En bardun kan være lagd av en metallisk vaier. For å kunne stramme opp og justere strekkreftene i bardunen settes det ofte på strekkfisker i den ene enden av bardunen, for med denne kunne kompensere for forandringen i «bardunens lengde». 

Eksempelet til høyre viser en bardun som holder en telefonstolpe. Denne bardunen festes i bakken med et jordanker eller direkte i fjell.

## Se også

* Stag
* Vant
Strekkfisk

En **strekkfisk** er en type mutter som brukes til å finjustere strekkrefter, normalt i en vaier eller stålstag. En strekkfisk er lagd av metall, med en øyeskrue e.l. i hver ende. Den ene øyeskruen er gjenget motsatt av den andre øyeskruen (venstregjenget). Mellom disse øyeskruene er en hylse som kan dreies. Når man skrur hylsa i den ene retningen, blir øyeskruene trukket mot hverandre slik at strekkfisken blir kortere.

Tidligere brukte en jomfruer og tau i stedet for strekkfisker. Strekkfisker brukes i mange sammenhenger innen jernbane, lastsikring, bygninger, radiomaster, men sees kanskje oftest ombord på fartøyer.

## Strekkfisker i laftehus
Laftevegger som ikke er avstivet tett nok (maksimum ca. fire meter) med tverrvegger, vil ha en tilbøyelighet til å bulne. Dette motvirkes ved vertikal avstivning med bindestolper, også kalt strekkfisker. Disse er vanligvis utført av boks (betegnelse på trelast med kvadratisk, eller tilnærmet kvadratisk tverrsnitt), én montert på utsiden og én på innsiden av lafteveggen, sammenbundet med gjennomgående bolter.

## Se også
* Skjøtemutter

## Referanser
Tollunion

**Tollunion** betegner en form for internasjonal, økonomisk integrasjon. Tollunioner er en mer omfattende form for økonomisk integrasjon enn et frihandelsområde, men mindre omfattende enn et fellesmarked og en økonomisk union. 

Medlemmer av en tollunion har, i tillegg til indre frihandel som i et frihandelsområde, blitt enige om felles handelspolitikk overfor ikke-medlemmer. Dette innebærer at tollunionen har en enhetlig, ytre tollmur og felles ikke-tollmessige handelshindringer. Det europeiske fellesskap (EEC) som ble lansert med Romatraktaten i 1957, og som stod ferdig i 1968, var først og fremst en tollunion for industrivarer.

## Kilder
*
*
Kelly Ripa

**Kelly Maria Ripa** (født 2. oktober 1970 i Stratford i New Jersey) er en amerikansk skuespillerinne og programleder.

Kelly Ripa leder sammen med Regis Philbin programmet *[[Live with Regis and Kelly]]* på TV-kanalen ABC. Hun har en av rollene i komedien *[[Hope & Faith]]* som også sendes av ABC. Hun spilte også Hayley Vaughan i såpeoperaen *[[All My Children]]* fra 1990 til 2002.

1. mai 1996 giftet Kelly Ripa seg med sin medskuespiller fra *All My Children*, Mark Consuelos. Paret har tre barn, Michael Joseph Consuelos (født 2. juni 1997), Lola Grace Consuelos (født 19. juni 2001) og Joaquin Antonio Consuelos (født 24. februar 2003).

Hun blir alltid presentert som Kelly «Lee» Ripa når hun er på *[[Late Show with David Letterman]]*.

## TV
* *[[Dance Party USA]]* (1986–1992) 
* *[[All My Children]]* (1990–2002) (som Hayley Vaughan Santos)
* *Someone to Love* (2001)
* *[[Live with Regis and Kelly]]* (2001–)
* *[[Ed (TV series)|Ed]]* (2002)
* *[[It's a Very Merry Muppet Christmas Movie]]* (2002)
* *[[Hope & Faith]]* (2003–2006)
* *[[Kim Possible: A Sitch in Time]]* (2003) (stemme)
* *[[The Simpsons]] Seg selv (1 episode, 2003)
* *Kelly Ripa's E! True Hollywood Story* (2006)
* *Go, Diego, Go!* – mother wolf (stemme) (2006)
* *50 Funniest Women Alive*, [[Oxygen (TV channel)|Oxygen]] (2007)
* *The Knights of Prosperity* (2007)
* *6abc Boscov's Thanksgiving Day Parade* (årlig opptreden)
* *Hannah Montana Forever* (2011)

== Filmografi ==
* *Marvin's Room* ([[1996]]) Coral
* *The Stand-In* (1999) Jennifer
* ** (2003) (stemme) (direct-to-video) Dr. Roxanne Ballantine
* *Dusinet fullt* (2003) Seg selv som programleder for [[Live with Regis and Kelly]]
* *Cheaper by the Dozen* (2003) som seg selv
* *Fly Me to the Moon* (2007) (stemme) Nats mor
* *Delgo'' (2008) (stemme) Kurrin

## Referanser


## Eksterne lenker
* Live with Regis and Kelly
* 
* Hope & Faith
Økonomisk integrasjon

**Økonomisk integrasjon** vil på internasjonalt nivå si at stater inngår formelle avtaler om å samarbeide om løsningen av økonomiske oppgaver og utfordringer. Det er vanlig å skille mellom fire typer økonomisk integrasjon som er ordnet kumulativt, slik at for eksempel type tre inkluderer de samme elementene av samarbeid som type to, men har noe i tillegg. De fire typene er frihandelsområde, tollunion, fellesmarked og økonomisk union.
Kangerlussuaq

**Kangerlussuaq**, eller **Søndre Strømfjord** på dansk, er en by i Qeqqata kommune, Vestgrønland ved enden av fjorden med samme navn. Byen ligger på høyde med polarsirkelen omtrent 170 km fra vestkysten, men kun 30 km fra Innlandsisen. Den lille byen har om lag 500&nbsp;innbyggere.

## Samferdsel
Fra 1941 til 1992 hadde den amerikanske militærbasen Sondrestrom Air Base (opprinnelig *Bluie West-8*) tilhold i Søndre Strømfjord; «Bluie» var kodenavn for Grønland i USAs militære styrker. I 1962 ble radarstasjonene DYE-2 og DYE-3 anlagt på innlandsisen som en del av varslingssystemet Distant Early Warning Line. Det ble basens hovedoppgave å forsyne disse inntil nedleggelsen i 1988. Fra militærtiden er det igjen en del veier som man kan bruke til fots, med hest, sykkel eller bil. Veiene går rundt flyplassen og til et utkikkspunkt ved Russelgletscheren nær innlandsisen, som er en populær turistattraksjon.

Før Nuuk lufthavn ble utvidet i 2024 hadde Kangerlussuaq den eneste flyplassen på Grønland hvor det kunne landes med bredbuksfly, noe som muliggjorde direkteflyginger til København. Kangerlussuaq lufthavn var derfor internasjonal knutepunkt for Air Greenland. Nå er knutepunktet flyttet til Nuuk lufthavn. Beskjedne nedbørsmengder og ly for vind gir gode flybetingelser i det ellers harde arktiske klimaet. Lufthavnen er viktig, for den er den eneste veien ut derfra utenom båt.

Kangerlussuaq har havn med sommerforbindelser til de vestgrønlandske byene.

## Infrastruktur
I byen finnes hotell, supermarked, svømmehall, barnehage og skole.

## Dyreliv
Søndre Strømfjord har et rikt dyreliv. Blant annet finnes moskusfe, reinsdyr, fjellrev, falk, ørn og ravn.

## Nordlys
I vinterhalvåret er det et meget sterkt nordlys over området.

## Klima

## Trivia
*Søndre Strømfjord har kun ett «supermarked», som kalles *Butikken*.

## Referanser


## Eksterne lenker
* Bilder
* Turistinformasjon
Fellesmarked

Et **fellesmarked** er en form for internasjonal økonomisk integrasjon. Fellesmarkeder er en mer omfattende form for økonomisk integrasjon enn et frihandelsområde og en tollunion, men mindre omfattende enn en økonomisk union. I tillegg til indre frihandel og felles handelshindringer overfor ikke-medlemmer innebærer et fellesmarked fri flyt av produksjonsfaktorene arbeidskraft og kapital mellom medlemslandene.

## Fellesmarked i Europa
Å etablere et velfungerende fellesmarket i Vest-Europa, var et sentralt mål for Det europeiske fellesskap (EF). Sentralt i dette prosjektet har de såkalte fire friheter stått. Varer, personer, tjenester og kapital skal flyte fritt over landegrensene. EF gjorde store fremskritt på dette området på 1980- og 1990-tallet og særlig var Enhetsakten fra 1986 av stor betydning. Likevel er det er vanskelig å fastslå noen eksakt periode der man har hatt et fellesmarked i Europa.

## Kilder
James Cameron

**James Francis «Jim» Cameron** (født 1954) er en canadisk Oscar- og Golden Globe-belønnet filmprodusent, regissør, manusforfatter og oppfinner. Han flyttet til USA i 1971. Cameron er berømt for å ha regissert filmene *[[The Terminator]]* (1984), *[[Aliens]]* (1986), *[[The Abyss]]* (1989), *[[Terminator II – Dommens dag]]* (1991), *[[Titanic (film)|Titanic]]* (1997) og *[[Avatar (film)|Avatar]]* (2009). De siste to filmene er historiens mest innbringende filmer på verdensbasis (ikke justert for inflasjon).

For arbeidet på *Titanic* vant Cameron tre Oscar-priser for beste film, beste regi og beste filmklipp.

## Privatliv

Cameron ble født i Kapuskasing, men vokste opp i Chippawa utenfor Niagara Falls i Ontario. I 1971 flyttet familien hans til California i USA, hvor Cameron begynte å studere fysikk. Samtidig hadde han en stor lidenskap for filmproduksjon, og mye tid ble tilbragt i filmarkivet til UCLA. Her likte han seg veldig godt, så mye at han fant fort ut at film var hans største lidenskap.

Cameron har vært gift fem ganger, med Sharon Williams (1978–1984), Gale Anne Hurd (1985–1989), Kathryn Bigelow (1989–1991) og Linda Hamilton (1997–1999) før han i 2000 giftet seg med sin nåværende kone Suzy Amis. Det vakte stor spenning på oscarutdelingen 2010 da både den tidligere kona Bigelow og Cameron selv var nominert for beste regi og beste film med hhv. *[[The Hurt Locker]]* og *[[Avatar]]*. Det var Bigelows film som vant begge prisene. *Avatar* hadde måneden før vunnet Golden Globe i begge kategoriene.

## Utmerkelser
Cameron fikk i desember 2009 en stjerne på Hollywood Walk of Fame.

I 2019 ble Cameron utnevnt til *companion* av Order of Canada.

## Filmer
* *[[Piraya II – Flyvende mordere]]* (1981)
* *[[The Terminator]]* (1984)
* *[[Aliens]]* (1986)
* *[[The Abyss]]* (1989)
* *[[Terminator II – Dommens dag]]* (1991)
* *[[Sanne løgner]]* (1994)
* *[[Titanic (film)|Titanic]]* (1997)
* *[[Aliens of the Deep]]* (2005)
* *[[Avatar (film)|Avatar]]* (2009)
* *[[Sanctum]]* (2011)
* **' (2022)
* ''[[Avatar 3]]'' (2025)
* ''[[Avatar 4]]'' (2029)

Han er også produksjonsleder for dokumentarserien ''[[Years of Living Dangerously]]''.

Cameron skal være produsent på den kommende science fiction-filmen **' (2018) og regissere fire *Avatar*-oppfølgere.

## Referanser


## Eksterne lenker
*
Tolking

**Tolking** er å oversette fra ett språk til et annet, enten det gjelder et talespråk eller et tegnspråk (tegnspråktolking). 

Å tolke betyr å oversette muntlig og formidle mellom forskjellige språk. Det kan også bety å oppfatte, forstå eller forklare meningen og betydningen av noe. Ordene «tolking» (om handlingen eller aktiviteten) og «tolkning» (om resultatet eller produktet) kan derfor brukes om enhver muntlig eller skriftlig framstilling som tolker noe, altså om en oversettelse eller fortolkning, tydning eller utlegning.

## Konsekutiv og simultan tolking
Tolking kan foregå på flere måter, og de mest vanlige metodene er konsekutivtolking og simultantolking. Å tolke konsekutivt vil si at innholdet blir overført i kortere bolker, hvor tolken overfører innholdet mellom bolkene. Å tolke simultant vil si å tolke *mens* taleren snakker eller tegneren tegner. Dette er en metode som ofte blir brukt på konferanser, og forutsetter dertil egnet audioutstyr. 

## Tolkefaget

For å bli tolk i tegnspråk må man gå tre år på høyskole. Det finnes flere muligheter for å utdanne seg innen tolkefaget i Norge, blant annet ved Høgskolen i Oslo, Universitetet i Bergen og hos NTNU. I Norge finnes det en ordning med statsautorisjon for tolker. Ved å gjennomgå en prøve som arrangeres ved Universitetet i Oslo kan man oppnå denne tittelen. Minstekravet for å jobbe som tolk i for eksempel Utlendingsdirektoratet (UDI) er den såkalte ToSpot-testen. 

Det stilles en rekke krav til en profesjonell tolk. Disse er blant annet objektivitet, taushetsplikt og nøyaktighet. Det er forventet at en tolk ikke legger til eller trekker fra noe av det originale budskapet, og at tolken alltid informerer om sin rolle i forkant av en tolkesituasjon.

For å bli tolk i tegnspråk må man gå tre år på høyskole.

## Måte å framføre et musikkverk på

Tolking, eller fortolkning, brukes også i forbindelse med utøvelsen av sang og musikk. Ordene betegner da en utøvers framføringsmåte av et bestemt stykke musikk, det vil si hens bruk av notebladet og kunnskaper om komponist og musikk som utgangspunkt for en personlig framføring. En person som framfører og formidler verk av en bestemt komponist på sin egen måte, kan derfor omtales som en tolker av denne musikken eller komponisten.

## Se også
* Tolk, en person som oversetter muntlig og formidler kontakt mellom personer som snakker forskjellige språk
* Tegnspråk, «døvespråk»
* Oversettelse, oversetting mellom ulike språk 
* Gjendiktning, oversettelse i dikterisk form 
* Fortolkning, en forklaring eller utlegning, meningen en person finner i en tekst, et kunstverk, en handling, et utsagn og så videre, eller en bestemt måte å framføre musikk på

## Referanser


## Eksterne lenker
* Tolkeutdanning på Høgskolen i Oslo
* Tolkeportalen
* Tolking i UDI